CELEX: 31974D0055
Language: hr
Date: 1974-01-22 00:00:00
Title: 74/55/EEZ: Odluka Komisije od 22. siječnja 1974. kojom se dodjeljuju ovlaštenja za obavljanje kontrolnih mjera u državama članicama u vezi s prihodom i rashodom Zajednice

01/Sv. 001
            
            
               HR
            
            
               Službeni list Europske unije
            
            
               3
            
         31974D0055
   
               L 034/28
            
            
               SLUŽBENI LIST EUROPSKE UNIJE
            
            
               22.01.1974.
            
         
      ODLUKA KOMISIJE
   
   od 22. siječnja 1974.
   kojom se dodjeljuju ovlaštenja za obavljanje kontrolnih mjera u državama članicama u vezi s prihodom i rashodom Zajednice
   (74/55/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju jedinstvenog Vijeća i jedinstvene Komisije Europskih zajednica,
   uzimajući u obzir privremeni Poslovnik Komisije od 6. srpnja 1967., kako je posljednji put izmijenjen Odlukom od 6. siječnja 1973.,
   budući da se Uredbom Vijeća (EEZ-a) br. 729/70 (1) od 21. travnja 1970. o financiranju zajedničke poljoprivredne politike u podstavcima 3. i 4. stavka 2. članka 9., utvrđuje da Komisija od država članica može tražiti provođenje provjera ili istraga, pri čemu se, u određenim okolnostima, mogu pozvati da sudjeluju upravna tijela drugih država članica;
   budući da Uredba Vijeća (EEZ-a, Euratom-a, EZUČ-a) br. 2/71 (2) od 2. siječnja 1970. o provedbi Odluke od 21. travnja 1970. o zamjeni financijskih doprinosa država članica vlastitim sredstvima Zajednice, u članku 14. stavku 2. prvom podstavku utvrđuje da Komisija od država članica može tražiti provođenje dodatnih kontrolnih mjera ili da je se poveže s kontrolnim mjerama koje one provode;
   budući da Uredba Vijeća (EEZ-a) br. 283/72 (3) od 7. veljače 1972. o nepravilnostima i povratu pogrešno naplaćenih iznosa u vezi s financiranjem zajedničke poljoprivredne politike i organizacije informacijskog sustava u tom području u članku 6. stavku 1. prvom podstavku utvrđuje da Komisija od predmetne države članice može zatražiti provođenje upravne istrage, ukoliko smatra da su počinjene nepravilnosti ili propusti;
   budući da Uredba Vijeća (EEZ-a) br. 858/72 (4) od 24. travnja 1972. o određenim upravnim i financijskim postupcima za djelovanje Europskog socijalnog fonda, u članku 5. stavku 3. utvrđuje da Komisija od država članica može tražiti provođenje provjera ili istraga, pri čemu se, u određenim okolnostima, mogu pozvati da sudjeluju upravna tijela drugih država članica;
   budući da Komisija, ukoliko želi efektivno izvršavati ovlaštenja, mora biti sposobna poduzeti potrebne mjere u vrlo kratkom roku; budući da bi s tim ciljem trebalo dodijeliti ovlaštenje članu Komisije koji je odgovoran za financijsku kontrolu, a koji djeluje u ime i pod nadzorom Komisije te uz odobrenje predsjednika i člana Komisije, koji je odgovoran za prihode i rashode Zajednice te za sastavljanje važećih carinskih odredbi;
   budući da Komisija nadzire izvršavanje takvih ovlaštenja, koja se izvršavaju u skladu sa smjernicama koje je utvrdila Komisija;
   budući da Komisiju treba obavijestiti uvijek kad se izvršavaju dodijeljena ovlaštenja;
   budući da dodjeljivanje ovlaštenja ne isključuje rasprave o bilo kojem pitanju u cijeloj Komisiji kada ona smatra da je rasprava potrebna,
   ODLUČILA JE:
   Članak 1.
   1.   Član Komisije koji je odgovoran za financijsku kontrolu i koji djeluje uz odobrenje predsjednika, člana Komisije koji je odgovoran za provođenje revizije nad predmetnim prihodima i rashodima, te člana Komisije koji je odgovoran za sastavljanje važećih carinskih odredbi, ovlašćuje se, u skladu sa smjernicama koje je utvrdila Komisija, da poduzme provedbene mjere iz članka 9. stavka 2. podstavaka 3. i 4. Uredbe (EEZ-a) br. 729/70, iz članka 14. stavka 2. podstavka 1. Uredbe (EEZ-a, Euratom-a, EZUČ-a) br. 2/71, iz članka 6. stavka 1. podstavka 1. Uredbe (EEZ-a) br. 283/72 i iz članka 5. stavka 3. Uredbe (EEZ-a) br. 858/72.
   U hitnom slučaju i u odsustvu ovlaštenih članova, uz iznimku člana koji je odgovoran za provođenje financijske kontrole, odobrenje mogu dati glavni direktor ili načelnici odjela, koji su odgovorni za predmetne prihode i rashode, te za sastavljanje važećih carinskih odredbi.
   U odsustvu predsjednika, odobrenje može dati šef kabineta predsjednika.
   2.   Član Komisije, ovlašten po stavku 1., djeluje u ime Komisije i odgovoran je Komisiji. O svojim odlukama obavješćuje Komisiju.
   3.   Komisiji se priopćuje svaka mjera donesena u skladu sa stavkom 1. ovog članka.
   Članak 2.
   Ova odluka stupa na snagu 23. siječnja 1974.
   
      Sastavljeno u Bruxellesu 22. siječnja 1974.
      
         
            Za Komisiju
         
         W. HAFERKAMP
         
         
            Potpredsjednik
         
      
   
   
      (1)  SL L 94, 28.4.1970., str. 13.
   
      (2)  SL L 3, 5.1.1971., str. 1.
   
      (3)  SL L 36, 10.2.1972., str. 1.
   
      (4)  SL L 101, 28.4.1972., str. 3.